safouaneb/arywiki huggingface dataset:
ثريا شاوي

ثريا شاوي (تولدات ف 14 دجنبر 1936 ف فاس، ؤ ماتت مقتولة ف 1 مارس 1956 ف دارلبيضا) كانت اول پيلوطة مغريبية. حياتها. ثريا شاوي تولدات ف 14 دجنبر 1936 ف فاس فوسط عائيلة معروفة، بّاها عبد الواحد كان مدير د مسرح ؤ صحافي ب لفرونصي ف جورنال لو كوريي دو ماروك، ؤ مها سميتها زينة، ؤ خوها صغر منها صلاح الدين لي تولد ف 1944 ولا رسام عايش ف ڤيشي ف فرانصا. ف 1946، متلات ثريا معا باها ف لفيلم لباب سابع ديال لمخرج لفرانصاوي اندري زڤوبادا لي جا لفاس باش يصورو. ف 1948 لعائيلة رحلات من فاس ل دارلبيضا فين كان خدام بات ثريا. ف 1950، دخلها باها لمدرسة طيران لي كانت ف تيط مليل، لمدرسة كانت مخصصة غير لفرانصاويين و كان صعيب على لمغاربا يدخلو ليها ؤ كفس يلا كانو بنات. لادارة د لمدرسة ماكانوش باغيينها دخل و حاولو يمنعوها، والاكين حيت ما كاين حتا قانون كيمنع هاد القضية ف لخر قبلوها و دارو ف بالهم انها ماغاديش تقدر تكمل. موراها ب عام ف 17 اكتوبر 1951، دوزات ثريا لمتيحان ديال پيرمي ديال طيران ؤنجحات فيه واخا عمرها ماكاملش 15 لعام، وهاكا ولات اول پيلوطا مغريبية. نهار 1 مارس 1956، نهار قبل مايشد لمغريب ستيقلال ديالو، معا جوايه ستة و تولوت ف دارلبيضا، ؤ بضبط ف زنقة بيرجوراك، تقتلات ثريا قدام دارهوم ؤ هي هابطة من طوموبيل معا خوها من بعد ما تيراو عليها ف الراس، كان ف عمرها ديك ساعة 19 عام. تدفنات ثريا شاوي ف مقبرة اهل فاس ف دارلبيضا. لي قلتها كان سميتو احمد طويل، ؤ كان مشارك ف لمقاومة ضد فرانصا ؤ تعين كوميسير معا لامن لوطني ؤ كان هو رئيس ديال عصابة كاتخطف ؤ كاتقتل ناس معروفين، والاكين ساباب لموت ديال ثريا شاوي مازال مامعروف حتال دابا.
جابرية

جابرية جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 19676 واحد، على حسب لاحصاء لعام 2014.
جامايكا

جامايكا (ب لينݣليزية: Jamaica) هي بلاد جزيرة جات ف لبحر د لكاريبي. جامايكا هي تالت اكبر جزيرة ف لكاريبي، مورا كوبا و هيسپانبولا. جامايكا محدودة من لبحر د لكاريبي من ݣاع الجوايه. جات تقريبا 145 كيلومطر ف لجنوب ديال كوبا، و 191 كيلومطر من لغرب ديال هايتي. لجزيرة ديال جامايكا تحتلات من صبانيا ف 1494، و كانت من لبلايص اللّولا اللي وصل ليها كريسطوف كولومبوس. لاغلبية ديال السكان لاصليين ماتو من مورا ديك لمجية، اما من لمستعمرين نيشان، و لا بلامراض اللي جابوها معاهم. بداو الصّبليون موراها كيجيبو بزاف د لعبيد من افريقيا يخدمو تمّا ف لفلاحة. ف 1655، خدات بريطانيا لجزيرة من صبانيا، و سمّاتها جامايكا. ف لوقت ديال لستعمار لبريطاني، ولاّت جامايكا من لمصدرين لكبار ف لعالم د السّكار. ف 1838، عطات بريطانيا لحرّية لݣاع لعبيد اللي فيها، و بزاف من هادوك اللي كانو ف جامايكا ختارو يولّيو فلاحة تيخدمو لراسهم. ستاقلات جامايكا من بريطانيا نهار 6 غشت 1962، و لكن راها تابعا للكومنويلث، و للتاج لبريطاني، و لملك ديالها دابا هو تشارلز التالت. تيسكنو ف جامايكا تقريبا 2. 9 مليون د الناس، و لعاصمة ديالها هي كينݣسطون. اللغة الرسمية د لبلاد هي لينݣليزية، و لفلوس اللي كاتخدّم هي الدولار الجامايكي. جامايكا تعرفات عالميا ب لموسيقى ديال الريݣي، و الدين الراسطافاري. من اشهر الجامايكيين ف التاريخ كان لمغنّي بوب مارلي، و الجرّاي اوساين بولط، اللي كيتعتابر اسرع راجل ف لعالم.
جايزة نوبل

جايزة نوبل (ب، ب ) هي واحد لمجموعة من ستة د لجوايز لعالمية كلا عام كتعطى ل لاكاديميين و لمتقافين ؤ لعولاما من عند لمؤسسات سّويدية. سّيد لي تسمات هاد لجايزة بسميتو هو لمخترع سويدي لي ختارع ديناميت، الفريد نوبل لي قبل ما يموت وصا ف لوصية ديالو بلي خاص تبقا تعطا جايزة نوبل من لفلوس ديالو لݣاع نّاس لي ساهمو فتطور د بشرية ف شي ضومينات، ؤ تعطات لجايزة اول مرة ف لاداب، لميدسين، لفيزيك، شيمي، و سّلام عام 1901. ف عام 1968، غادي ياسس لبنك صونطرال د سويد جايزة خرة ف ليكونومي؛ وخا ما وصاش عليها الفريد نوبل. من بعد غادي تزاد الجايزة ديال ليكونومي. لجوائز د نوبل تاتفرق ف دجنبر كل عام، و تاتعطا ف جوج مدون (على حساب لموضوع)، و اللي هوما سطوكهولم و اوسلو.
جبل توبقال

جبل توبقال (ب لامازيغية توݣ اكال) هو جبل فالاطلس لكبير علا من ݣاع جبولا ديال المغريب. راس الجبل كاين فشي 4167 م من النيڤو ديال لبحر وهادشي تايردو السادس ف افريقيا كلها من ناحية لعلو.
جبيل

جبيل جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 11376 واحد، على حسب لاحصاء لعام 2014.
جدور

جدور جماعة ترابية قروية كاينة ف اقليم اليوسفية، جهة مراكش اسفي، ساكنين فيها 20239 واحد، على حسب لاحصاء لعام 2014.
جديرية

جديرية جماعة ترابية قروية كاينة ف اقليم السمارة، جهة لعيون ساقية لحمرا، ساكنين فيها 248 واحد، على حسب لاحصاء لعام 2014.
جرايفية

جرايفية جماعة ترابية قروية كاينة ف اقليم بوجدور، جهة لعيون ساقية لحمرا، ساكنين فيها 950 واحد، على حسب لاحصاء لعام 2014.
جردة د لماجوريل

جردة د لماجوريل (بلامازيغية ⵓⵔⵜⵉ ⵎⴰⵊⵓⵔⵉⵍ) هي جردة نباتية ديال جوج و نص فدّان د لارض، و جردة منظر طبيعي ديال فنان، جات ف مدينة مراكش ف ݣيليز. تسمات ب "لماجوريل" على سمية هداك اللي بناها و اللي هو الرسام الستشراقي لفرانساوي جاك ماجوريل، واللي بدا التاسيس ديالها فعام 1924. ف 2017 صبغ الرسام الديور و لحيوطا دياول الجردة بالصباغة الزرقة (زرق ماجوريل)، بعد هادشي دار الرسام كسيدة و داوه ل فرانسا فين مات. ليوما هاد الجردة كاتعتبر من لمعالم لمهمة ف مدينة مراكش و لي فيها بزاف د شجر و لورد اللي قليل فين يتلݣا بحالو ف لعالم. ولكن هاد لبلاصة معروفة كتر بالنواع ديال الضرݣ اللي تخاد من بزاف د لبلايص ف لعالم.
جزر صالومون

جزر صالومون ولاّ جزر سليمان (بلينݣليزية: Solomon Islands) هي بلاد ارخبيل، جات ف لمحيط لهادي، و تابعة للقارة ديال اوقيانوسيا. صالومون فيها 6 د لجزر كبار، و كتر من 900 صغار. اقرب لبلدان ليها هوما پاپوا غينيا الجديدة من لغرب و ڤانواتو من لجنوب الشرقي. اول اتار ديال بنادم سكن جزر صالومون تيرجعو لما بين 30. 000 و 28. 000 عام قبل لميلاد، و اللي هوما الجدود د السكان لاصليين د دابا. ف 1568، كانت اوّل مرة وصلو لاوروپيين للمنطقة، ملّي داز باطّو صبليوني على لبلاصة. الصبليون هوما اللي سمّاو لجزر "صالومون"، على سميّة النبي سليمان. ف 1893، ستعمرات بريطانيا رسميا لجزر، و تخدّمو بزاف ف لحرب لعالمية التانية، ملي كانت لمدابزة ف لمحيط لهندي ما بين لميريكان و الجاپون. لجزر د صالومون ستاقلات من بريطانيا ف 1978. تيسكنو ف جزر صالومون شويا كتر من 650. 000 د الناس، و لعاصمة ديالها هي هونيارا. اللغة الرسمية د لبلاد هي لينݣليزية و لفلوس اللي كيتخدّمو هوما الدولار د جزر صالومون. واخا ستاقلاّت من بريطانيا، لجزر د صالومون باقا عندها علاقة د لحكيم معاها، و لجزر عندها نظام ملكي دستوري، و تيعتابرو لملك تشارلز التالت هو لملك ديالهم.
جزر لقومور

جزر لقومور (بلقومورية: Umoja wa Komori - ب لفرانساوية: Union des Comores) هي بلاد ديال لجزر جات ف لمحيط لهندي قبالت الشرق د افريقيا. اقرب لبلدان لجزر لقومور هي موزامبيق، طنزانيا، ماداݣاسكار و سيشيل. لاصل ديال السمية ديال الدولة ماجي من كلمة (لݣمرة) ب لعربية. تيسكنو ف جزر لقومور تقريبا 850. 000 د الناس و لعاصمة ديالها هي موروني. اللغات الرسمية د لبلاد هي لقمرية و لفرانساوية و لعربية، و لفلوس اللي كاتخدًم فيها هي لفرانك د لقومور. جزر لقومور كانت مستعمرة فرانساوية من اللخر د لقرن 19 تال 1975، اللي كان هو لعام اللي ستاقلات فيه. من نهار ستاقلات فيه تال دابا وقعو ف لبلاد كتر من 20 نقيلاب و لا محاولات د نقيلاب عسكري، و حتا محاولات باش يقتلو الروايس، و هادشي خلاها دولة ما فيهاش ليستيقرار بزاف. حيت لعربية لغة رسمية فيها، جزر لقومور داخلة مع جامعة الدول لعربية، و هي اكثر دولة جات ف لجنوب و داخلة ف ديك لمنظمة، و لبلاد لوحيدة اللي جات كاملة تحت خط لاستواء و داخلة معاها.
جزر مارشال

جزر مارشال، رسميا لجمهورية د جزر مارشال (بلينݣليزية: Republic of the Marshall Islands - بلمارشالية: Aolepān Aorōkin Ṃajeḷ) هي بلاد ارخبيل، جات ف لمحيط لهادي، و تابعة للقارة ديال اوقيانوسيا. اقرب لبلدان ليها هوما كيريباتي و ناورو و ميكرونيزيا. مارشال فيها 1156 جزيرة، و محسوبة على لمجموعة د لجزر د ميكرونيزيا. لجزر د مارشال هي اكتر بلاد ف لعالم من ناحية شحال لمساحة ديالها فيها لما (97. 87%). لجزر د مارشال تسكنات من بنادم تقريبا 2000 عام قبل لميلاد. اول مرة وصلوليها لاوروپيين كانت جوايه 1520، ملّي داز حداها فرناندو ماجلان و مستكشفين صبليون اخرين موراه. تسمّاو لجزر على سميت بحّار د لعسكر د بريطانيا سميتو دجون مارشال، حيت كان هو اوّل واحد رسمهم ف خريطة ما بين الشينوا و ؤسطراليا. اول بلاد حتلات لجزر كانت هي صبانيا، ف 1528، ولكن باعتهم لالمانيا ف 1885. من مورا لحرب لعالمية اللّولا، خدات الجاپون لجزر كاملين من المانيا اللي خسرات لحرب. ولكن ف وسط لحرب لعالمية التانية، من مورا ما خسرات الجاپون تا هي، خدات لميريكان لجزر ف 1944 و وجمعاتهم مع لمستعمرات لاخرا ديالها ف لمحيط لهندي. بقات جزر مارشال تابعة للميريكان تال 1979، و هو لعام اللي ستاقلات فيه. تيسكنو ف لجزر د مارشال شويا كتر من 58. 000 د الناس و لعاصمة ديالها هي ماجورو. اللغات الرسمية د لبلاد هوما لينݣليزية و لمارشالية، و لفلوس اللي كاتخدّم هي الدولار لميريكاني. لاغلبية د لاقتصاد د جزر مارشال تيدور على لمعاونة اللي تاتجيها من لميريكان (لملاين د الدولارات كل عام) حيت مخليا فيها قواعد عسكرية ديالها، و تاتخلص تعويضات على التجارب النووية اللي كانت كادّير تمّا.
موريشيوس

موريشيوس ؤلا جزر موريس (بلموريسية: Moris - بلفرانساوية: Maurice - بلينݣليزية: Mauritius) هي بلاد ارخبيل ف لمحيط لهندي، جات من الشرق د افريقيا، تقريبا 2000 كم عليها، و 860 كم على اقرب بلاصة ليها، اللي هي ماداݣاسكار. موريس فيها 4 د لجزر كبار، مفرقين ف لبحر، و هو اللي تيخلّي لمنطقة لاقتصادية اللي تابعاليها كبيرة بزاف و تاتفوت 2 د لمليون كم مربع. اول اوروپيين وصلو لموريس كانو هوما لبرتغاليين ف 1507، و لكن ماداوهاش فيها. ف 1598 حتلّو لهولانديين لجزر ولكن خلاّوهم ف 1710. ف 1715، خدات فرانسا لجزر، ولكن ف 1810 خداتها منها بريطانيا، اللي بقات محتلاها تال 1968، اللي هو التاريخ د لاستقلال د جزر موريس. تيسكنو ف جزر موريس تقريبا 1. 2 مليون د الناس، و لعاصمة ديالها هي پور لوي. ماكايناش لغة رسمية ف الدستور د لبلاد، لاغلبية د الناس تيهضرو لموريسية، و ف لحوايج الرسمية تيخدّمو لينݣليزية ولا لفرانساوية. لفلوس اللي تاتخدّم هي الروپي لموريسي. موريس ماكاناوش فيها سكان اصليين ملّي تكتاشفاش، و عليها جاوليها ناس من بلايص بزاف، و ولاّت دولة مخلطة، ساكنين فيها لهندوس ولمسيحيين ولمسلمين. لجزر د موريس كانت هي لبلاصة لوحيدة ف لعالم اللي كان ساكن فيها الطير ديال الدودو، اللي نقارض ف 1662 من مورا ما بقاو تيصيّدوه بزاف د الناس اللي جاو للجزيرة.
جلابية

الجلابية ولاً الجلابة ولّا تاجلابيت هي واحد النوع د لحوايج تقليدية مغريبية طوال يقدرو يتلبسو فاي وقت (الصيف ولا الشتوا) واللي فيهم شكال تيلبسوهم الرجال وشكال تيلبسوهوم لعيالات. كاين بزاف د النواع د الجلالب على حساب لجو و لمنطقة، ولكن كلهم كيتشاركو ف شي حوايج، بحال دابا: ݣاع الجلالب فيهم ديما قُبً، و تيكونو واسعين و كمامهم طوال. تقدر تكون الجلابية من لون واحد ولا مخططة ولا فيها بزاف د اللًوان، و تقدر تكون تاتوصل تال لتحت د الرجلين ولكن شي مرات تقدر تكون تاتوصل غي للركبة ولا نيشان تحت منها.
أجدير (لحسيمة)

اجدير مدينة مغريبية و جماعة ترابية حضرية كاينة ف اقليم الحسيمة، جهة طنجة تطوان الحسيمة، ساكنين فيها 5314 واحد، على حسب لاحصاء لعام 2014.
لحسيمة

الحسيمة مدينة مغريبية جات ف الساحل الشمالي د لمغريب، ساكنين فيها 55557 واحد، على حسب لاحصاء لعام 2014. ف التقسيم لاداري كاتّعتابر لحسيمة مدينة مغريبية و جماعة ترابية حضرية كاينة ف اقليم الحسيمة، جهة طنجة تطوان الحسيمة. اللغة. الناس د الحسيمة كيهضرو ثاريفيث. الديموغرافيا. الناس د الحسيمة كينتاميو ل قبيلة ايت ابقوين.
بني بوعياش

بني بوعياش مدينة مغريبية و جماعة ترابية حضرية كاينة ف اقليم الحسيمة، جهة طنجة تطوان الحسيمة، ساكنين فيها 18266 واحد، على حسب لاحصاء لعام 2014.
بني بوفراح

بني بوفراح جماعة ترابية قروية كاينة ف اقليم الحسيمة، جهة طنجة تطوان الحسيمة، ساكنين فيها 9653 واحد، على حسب لاحصاء لعام 2014.
تارݣيست

تارݣيست مدينة مغريبية و جماعة ترابية حضرية كاينة ف اقليم الحسيمة، جهة طنجة تطوان الحسيمة، ساكنين فيها 13384 واحد، على حسب لاحصاء لعام 2014.
جمعة سحيم

جمعة سحيم مدينة مغريبية و جماعة ترابية حضرية كاينة ف اقليم اسفي، جهة مراكش اسفي، ساكنين فيها 11251 واحد، على حسب لاحصاء لعام 2014.
جمهورية لكونݣو

لجمهورية د لكونݣو (بلفرانساوية:République du Congo - بلكيتوبا: Repubilika ya Kôngo - باللينݣالا: Republíki ya Kongó)، اللي معروفة تا ب "لكونݣو برازاڤيل" ولاّ غي "لكونݣو" هي بلاد جات ف وسط افريقيا. تاتحدّها من لغرب لݣابون، من الشمال لغربي لكاميرون، من الشمال جمهورية وسط افريقيا، من الشرق جمهورية لكونݣو ديموقراطية، من لجنوب انݣولا، من لجنوب لغربي لمحيط لاطلسي. لبلاصة اللي فيها لجمهورية د لكونݣو سكنو فيها لقبايل د لبانطو هادي شي 3000 عام، و كانو تيخدمو ف لبيع و الشرا على لواد د لكونݣو. ف 1880 ستعمرات فرانسا لبلاد، و دخلاتها مع لمستعمرات لفرانساوية د افريقيا لاستوائية. ستاقلات لجمهورية د لكونݣو ف 1960، و دازت من بزاف د لحوايج موراها (ولاّت دولة ماركسية لينينية من 1969 ل 1992، و موراها تحلو لبيبان باش يكونو نتخابات فيها بزاف د لاحزاب). الرئيس د لكونݣو هو دونيس ساسو نݣيسو، هو الرئيس د لبلاد من 1979 لدابا (من غير 5 سنين ما بين 1992 و 1997 اللي كانت فيها حرب اهلية). تسيكنو ف لجمهورية د لكونݣو تقريبا 5. 2 مليون د الناس و لعاصمة ديالها هي برازاڤيل. اللغة الرسمية د لبلاد هي لفرانساوية، و عاد كاين جوج لغات وطنية هوما: اللينݣالا ف الشمال، و لكيتوبا ف لجنوب. لفلوس اللي كاتخدّم هي لفرنك د وسط افريقيا. لاقتصاد د لكونݣو تيعوّل بزاف على لپيطرول، اللي تيدخّل 85% من لمدخول ديال الدولة. لجمهورية د لكونݣو داخلة مع بزاف د لمنضمات دولية، بحال لامم لمتحدة، ليتيحاد ليفريقي، لمنضمة لعالمية د لفرونكفونية، لمجموعة لاقتصادية د بلدان وسط افريقيا، و لحركة د عدم لانحياز.
جمهورية لكونݣو الديموقراطية

لجمهورية د لكونݣو الديموقراطية (ب لفرانساوية: République démocratique du Congo) ل ف واحد لفترة كانت معروفة ب الزايير هي واحد لبلاد جات ف لوسط د افريقيا. كانت سميتها زايير من 1971 تال 1997، قبل ماتبدل سّمية. لكونݣو الديموقراطية هي اكبر بلاد من ناحية لمساحة ف افريقيا جنوب صّحرا، وتاني اكبر بلاد فافريقيا من مورا لجزائر. كاتحدها من الشمال جمهورية افريقيا لوسطانية وجنوب السودان، من الشرق اوݣاندا، رواندا، بوروندي وطنزانيا، من لجنوب زامبيا و انݣولا، ومن لغرب لمحيط لاطلسي ولجمهورية د لكونݣو. اول اثار ديال بنادم سكن لبلاصة اللي فيها لكونݣو الديموقراطية كاترجع ل 90. 000 عام. ف 1885 تنظًم مؤتمر ف برلين قسًم افريقيا ما بين لاوروبيين وتعطات لاراضي دلكونݣو الديموقراطية للماليك د بلجيكا ليوپولد التاني، وولاًت لملك لخاص ديالو. كان فديك لوقت استغلال خايب للناس وماتو لملايين بسبابو. ف 1908 اتولي لكونݣو تابعة للدولة د بلجيكا بلاصة ماتكون د الماليك، واتولي سميتها لكونݣو لبلجيكية. ف 1960 اتستاقل لبلاد وغايكون پاطريس لومومبا هو اوًل رئيس وزراء ديالها. تيسكنو فجمهورية لكونݣو الديموقراطية تقريبا 105 مليون د الناس، ولعاصمة ديالها هي كينشاسا. لوغة الرسمية هي لفرانساوية، ولكن كاين بزاف د اللغات اللي تيتخدًمو كل نهار بحال لكونݣو و لينݣالا والسواحيلية واللوبا كالانݣا. لعملة اللي كاتخدُم ف لبلاد هي لفرنك لكونݣولي، والرئيس ديال لبلاد من 2019 لدابا هو فيليكس تشيسيكيدي.
جمهورية وسط إفريقيا

لجمهورية د وسط افريقيا (ب لفرانساوية: République centrafricaine - ب السانݣو: Ködörösêse tî Bêafrîka) هي بلاد ماكاطلش على لبحر جات ف وسط افريقيا. تاتحدها تشاد من الشمال، السودان من الشمال الشرقي، جنوب السودان من الشرق، جمهورية لكونݣو الديموقراطية و جمهورية لكونݣو من لجنوب، و لكاميرون من لغرب. لبلاصة اللي فيها لجمهورية د وسط افريقيا كانت مسكونة من الناس من بزاف د لوقت، ولكن لبلاد ديال دابا و لحدود ديالها تدارو من وقت ليستسعمار لفرانساوي، اللي بدا ف اللخر د لقرن 19. بقات لبلاد مستعمرة د فرانسا تال لعام 1960، و هو لعام اللي ستاقلاًت فيه (نهار 13 غشت). من لوقت د ليستيقلال تال دابا دازو بزاف د لمشاكيل السياسية ف لجمهورية د وسط افريقيا و كانو بزاف د لمحاولات د لينقيلابات و لمدابزات. من 2012 كاينة واحد لحرب اهلية ف لبلاد اللي داخلين فيها بزاف د لحركات مسلحة. تيسكنو ف لجمهورية د وسط افريقيا تقريبا 4 د لمليون و نص د الناس، و لعاصمة ديالها هي بانݣي. اللغات الرسمية د لبلاد هوما لفرانساوية و السانݣو، و لفلوس اللي كاتخدًم هي لفرنك سي اف ا د وسط افريقيا. واخا فيها احتياطات كبيرة ديال ليورانيوم و الدهب و لماس، كاتعتابر جمهورية وسط افريقيا من افقر لبلدان فلعالم و من 10 د افقر لبلدان ف افريقيا.
جنان بويه

جنان بويه جماعة ترابية قروية كاينة ف اقليم اليوسفية، جهة مراكش اسفي، ساكنين فيها 19706 واحد، على حسب لاحصاء لعام 2014.
جنوب إفريقيا

جنوب افريقيا هي واحد لبلاد جات فلجنوب ݣاع د افريقيا. تيحدوها من الشمال ناميبيا و بوطسوانا و زيمبابوي، ومن لغرب اسواتيني و لموزمبيق. جنوب افريقيا معروفة باللي هي الدولة اللي عندها اقوى قتيصاد ف افريقيا، وباللي فيها بنية تحتية مقادة ف لبلاد كاملة. ف 1948، دخلات جنوب افريقيا فواحد السياسة ديال التفريق العنصري (اپارتايد) اللي كانت تاتفرق بين لبويض ولكوحل وخلقات بزاف د لمدابزات ولمشاكيل، حتا بدات تاتفكك هاد السياسة فاللول د التسعينات. هي من الدول لقلال فافريقيا اللي ماعمرو ماوقع فيها نقيلاب عسكري. من 1994، ولات جمهورية جنوب افريقيا بلاد ديموقراطية تاتًنظم فيها نتيخابات حرة وشفافة، وتيتنتاخب فيها اللي ربح اكبر عدد د لاصوات كيما كان لاصل ديالو. تيسكنو فجنوب افريقيا كتر من 58 مليون واحد. لبلاد عندها تلاتة د لعواصم، كل وحدا على شي موضوع: پريطوريا (لعاصمة لادارية) - بلومفونطين (لعاصمة لقضائية) - كيپ تاون (لعاصمة التشريعية). لفلوس ديال جنوب افريقيا هوما الراند، والرئيس ديالها ديال دابا هو سيريل رامافوزا.
جنوب السودان

جنوب السودان، رسميا لجمهورية د جنوب السودان (بلعربية: جمهورية جنوب السودان - بلينݣليزية: Republic of South Sudan) بلاد ماكاطّلش على لبحر، جات فالشمال د شرق افريقيا. تاتحدّها من الشرق اتيوپيا، من الشمال السودان، من لغرب جمهورية وسط افريقيا، من لجنوب لغربي جمهورية لكونݣو ديموقراطية، من لجنوب اوݣاندا، ومن لجنوب الشرقي كينيا. جنوب السودان وحدا من اجدد الدول ف لعالم. كانت طرف من السودان، و خرجات منها ف 2011 من مورا حرب طويلة، سالات باستفتاء صوتو فيه 98. 83% من الناس باللي كانو باغين لاستقلال. ملّي ستاقلات لبلاد، دخلات نيشان ف حرب اهلية، سالات نهار 22 فبراير 2020، اللي هو النهار اللي تسينات فيه اتفاقية سلام ما بين الرئيس سالڤا كير و النائب ديالو رييك ماشار. تيسكنو ف جنوب السودان تقريبا 12. 8 مليون د الناس، و لعاصمة ديالها هي جوبا. اللغات الرسمية د لبلاد هوما لينݣليزية و لعربية، و عاد كاين كتر من 60 لغة اللي محسوبة لغات وطنية. لفلوس اللي كاتخدّم هي لجنيه د جنوب السودان. لبلاد داخلة مع بزاف د لمنضمات الدولية بحال لامم لمتحدة و لاتحاد لافريقي و لمجموعة د شرق افريقيا.
جوالا

جوالا جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 11168 واحد، على حسب لاحصاء لعام 2014.
جورجيا

جورجيا (ب لجورجية: საქართველო) هي بلاد جات ما بين الشرق د اوروپا و لغرب د اسيا، بالضبط ف لمنطقة د لقوقاز. تيحدّها من لغرب لبحر لكحل، من الشمال روسيا، من لجنوب تركيا و ارمينيا، و من الشرق ازيربيدجان. جورجيا من الدول اللوالا ف لعالم اللي دخلو ف لمسيحية، و كان داكشي ف لقرن الرابع لميلادي. فاللول د لقرن 19 دخلات جورجيا مع لامبراطورية الروسية و بقات تابعا ليها تا طاحت ف 1917. من مورا 4 سنين د ليستيقلال، دخلات لجيوش ديال لبولشوڤيك للبلاد و دخّلوها مع ليتيحاد السوڤياتي ف 1922. ملّي طاح ليتيحاد ف 1991 ستاقلات لجمهورية د جورجيا و دخلات فازمة قتيصادية و مشاكل فالتسعينات. ف 2003 وقعات تورة ف لبلاد تسمّات التورة د لورد كانت كاطّالب باصلاحات ديموقراطية. النتيجة د هاد التورة كانت هي باللي لعلاقة د لبلاد مع روسيا خيابت و وقعات بيناتهم حرب ف 2008. تيسكنو ف جورجيا تقريبا 3. 7 مليون د الناس و لعاصمة ديالها هي تبيليسي. اللغات الرسمية ف لبلاد هوما لجورجية و لابخازية، و لفلوس اللي كاتخدّم فيها هي اللاري. النضام د لحكيم فيها هو جمهورية برلمانية. جورجيا داخلة مع بزاف د لمنضمات دولية بحال لامم لمتحدة و لمجلس لاوروپي و منضمة التجارة لعالمية، و عاد باغا تدخل لمنضمات اخرا بحال لاتحاد لاوروپي و الناطو.
جوق لعميين

جوق لعميين هو فيلم درامي رومانسي مغريبي دارو محمد مفتكر ف 2015. لقصة. ف سنين لولا د لحوكم د لحاسان تاني، حسين لي عزيز عليه لماليك جديد، خدام رايس د واحد لجوق شعبي. هو ومراتو حليمة ساكنين ف دار لعائيلة، دار لي عايشين فيها بزاف د ناس على روتين ديال جوايقية وشيخات. لموغنيين رجال ديال هاد لجوق، بعض لمرات كي كونو مضطرين يديرو راسهم عميين باش يحضرو ل لمناسبات لي فيهم غير لعيالات ودايرينهم عائيلات مغريبية موحافيضة. حسين هو بات واحد لولد سميتو ميمو، ؤ واخد دور ديالو مزيان وباغي لخير لولدو. من لمدرسة لبتيدائية وهو باغيه يكون لول د لقيسم. ولاكين ميمو دغيا بدا كيبغي شامة، لخدامة جديدة ديال جارتهم، وباش مايقلقش باه ميمو غادي يزور نوقاط ديالو.
جون رونالد رويل تولكين

جون رونالد رويل تولكين، معروف كتر بسميت ج. ر. ر. تولكين (تولد ف 3 يناير 1892 ف بلومفونتين، جنوب افريقيا، ؤ مات ف 2 شتنبر 1973 فبورنماوث، النڭليز) كان كاتب، شاعر، فيلولوجيست و پروف د لجامعة. تولكين معروف ب لكتابات ديالو فنوع لفانطازيا. من ابرز لاعمال لادابية ديالو فهاد لمجال كاين لهوبيت، سيد لخواتم و سيلماريليون. من بعد ما كمل قرايتو ف ؤكسفورد و من بعد الخدمة ديالو ف لجيش ف لحرب لعالمية لولا، تولكين خدم كا بروفيسور مساعد ف مادة نّݣليزية فجامعة ليدز ف 1920. من بعد ولا پروفيسور ديال نّݣليزية لقديمة فل جامعة د ؤكسفورد ف 1925 و ف نفس لجامعة خدم كا پروفيسور ديال لّوغة و لاداب نّݣليزي. تولكين شد تاقاعد ديالو ف 1959. منين كان پروفيسور ف لجامعة كان من اشد لمدافعين علا تعلم ديال لوغات سيرتو لوغات لي اصلها جرماني. تولكين خلق تورة ب دراستو ل لقصيدة لانݣلوساكسونية بيوولف ف لكونفيرونس ديالو لي عنوانها هو "بيوولف : الوحش و النقاد" و ف لمقالة ديالو لي عنوانها هو "فما كيتعلق ب لحجاية لخرافية".
دجون لوك

دجون لوك ( ب لونݣلي :John Locke)، تولد فـ29 غشت 1632 ؤ مات فـ28 اكتوبر 1704، كان فيلسوف تجريبي ؤ مفكر سياسي نݣليزي. حياتو. تزاد عام 1632 ف رينݣطون ف اقليم سومرست ؤ قرا ف سكويلة د وستمنستر، من بعد ف لافاك د لكنيسة ديال لمسيح ف لجاميعة د ؤكسفورد، فين نتاخبوه طالب مدى لحياة، ولكن تسحبات منو عام 1684 بقرار من لماليك.
جيل جيلالة

جيل جيلالة (Jil Jilala) مجموعة مغريبية غنائية تاسسات عام 1972 و مازالا كاتغني تا ليوم رغم عتزال ؤلا موت بزاف ديال لاعضاء ديالها. تعرفات ب اغانيها لخاصة سيرتو اللي كتبها محمد كهرمان و تا ب لاغاني لقدام ديال لملحون اللي عاودات حياتهوم بحال قصيدة "الشمعة" و قصيدة "الرعد". تاريخ لمجموعة. مول لفكرة ديال التاسيس كان هو حميد الزوغي، اللي كان كايخدم بزاف ف لمسرح و التقافة الشعبية لمغريبية. و فاللول دخل مولاي الطاهر و سكينة و الدرهم و السعدي و باكو معاه ف لفرقة لمسرحية ديالو. و كانو كايقدمو اغاني شعبية موخودة من الترات خصوصا لملحون و كانت كاتعجب لجمهور بزاف، بعض لمرات احسن ڭاع من لمسرحيات. و تما زعمو يطلقو لمجموعة.
جينيراتور

جينيراتور د ضو ؤلا لمولد (ب لونݣلي : Electric generator)، هي واحد لماكينة كاتحول طاقة د لحركة لطاقة د ضو فمجال مغناطيسي، اول جينيراتور اليكترو-مغنطيسي هو لقرص د فراداي لي ختارعو لعاليم نݣليزي مايكل فراداي ف1831، لجينيراتور هو غير طوربين كيتحرك بشي طاقة ميكانيكية لي ممكن تجي من بزاف د لمصادر بحال لفاخر لحجري، لما د شتا، سدود، ريح، ضغط د لهوا، ؤلا اي طاقة ميكانيكية كيفما كانت. لجينيراتور لي كيحول طاقة دضو لطاقة دلحركة كيتسمى موطور د ضو، لجينيراتور ؤ لموطور كيتشابهو بزاف، كاين بزاف د لجينيراتورات يقدرو يرجعو موطورات الا عطيناهم طاقة د ضو.
جينيراتور أحادي لحالة

الجينيراتور احادي-لحالة ؤلا احادي-الطور (ب ) هو جينيراتور د التريسينتي ب تيار لمعاود كيخلق واحد جهد معاود ب شكل مستمر، كنخدمو بهاد الجينيراتورات باش نخلقو تريسينتي ف السيستيمات د التريسينتي لي احادية-لحالة، وخا هكاك كنقدرو نخدمو حتا بجينيراتورات متعددة-لحالات (كيتزادو مراحل يلى خدمنا بيه)، داكشي علاش كاينين جينيراتورات احادية-لحالة ف بزاف ديال اپليكاسيونات لي كاتكون فيها لحالات خفيفة شوية ؤ ممتصلاش ب توزيع تلاتي-لحالة بحال الجينراتورات لي كتهْز، زيد عليها نقدرو نخدمو بها كتر ف سيستيمات ديال جرّان احادية-لحالة بحال السكة د التران. دِّيزاين. ديزاين د الديناموات الدوارة هو يكون الجزء لي كيتحرك على دينامو ؤ لمجال لمغناطيسي على لجزء لي مكيتحركش. التصميم الاساسي لي نقدرو نسميوه الجينيراتور لاولي، هو يكون ليه طرف د انتاج دورة مستطيلة باش تقطع لخطوطا د لقوة بين لقطب الشمالي ؤ الجنوبي. هادشي كيوقع يلى قطعنا لخطوطا د لقوة ب الدوران، كيخلاق تيار د الضو. كيتصيفط التيار علا برا الجينيراتور من جوج ڭروپات د الدورات د لانزلاق ؤ لفرش، كنخدمو بواحدة منهم من كل طرف من طراف د الجينراتور. ف هاد ديزاين د جوج اقطاب، دينامو كيدور دورة وحدة، داكشي علاش كيخلق دورة وحدة د التيار لمعاود احادي-لحالة (AC). باش نخلقو تيار معاود، كندوّرو الدينامو بزربة تابتة مع لعدد د دورات ف الثانية باش نطابقو التعاويدة لمطلوبة (ب لهيرتز) د التيار لمعاود.
جقمة

جّقمة جماعة ترابية قروية كاينة ف اقليم برشيد، جهة دّار لبيضا سطات، ساكنين فيها 10180 واحد، على حسب لاحصاء لعام 2014.
حادة أوعكي

حادة اوعكي (خلاقت ف 1953 ف ايت يسحاق - اقليم خنيفرة) مغنية مغريبية كاتغني ب شّلحة د لاطلس لمتوسط و دّاريجا، و هي من لمغنيات لمغريبيات لكبار ف نّص تّاني د لقرن لعشرين و من رّموز د لغنية لامازيغية. رتابطات سّمية ديالها بزّاف ب بناصر اوخويا. حياتها. حادة خلاقت و كبرات ف زّاوية د ايت يسحاق ف جوايه د خنيفرة، جدودها كانو فيهوم سادات دينيين و هو لّي خلا لعائيلة ديالها تكون محافضة و رافضة لكاريير د لغنا. حادة عمرها ما قرات ف لمدرسة و تعلمات لغنا و لعيوط و لميزان د لموسيقا د شّلوح غير ب سّمع فاش كان كايعجبها تݣلس ف لمجامع د نّسا لّي كايغنيو ف لقساير و لعراسات. فاش كانت عندها 14 لعام جوجوها دارهوم صحة ب واحد رّاجل عندو 70 عام، و كانت ديك تّجويجة غير سبة ديال لعائيلة ديالها باش يتهناو منها و من طّريق د لغنا لّي كانت حادة باغية تمشي فيها. ماقبلاتش حادة ب هاد ظّلم و مشات عند لقاضي باش تطلب طّلاق و قدرات تحرر راسها من بعد 15 يوم من جّواج. هاد لقضية بدلاتليها حياتها حيت كان ما بقا ليها ݣعاد ف ايت يسحاق من بعد ما وقفات ف وجه عائيلتها و هاكدا هربات من دارهوم، و هي بنت 16 لعام، و مشات ل دّار لبيضا و تما وقف معاها بناصر اوخويا، لّي كان من شّيوخ لكبار د لموسيقا لامازيغية وكان كايامن ب لموهيبة ديالها. حادة اوعكي و بناصر اوخويا شكلو تنائي فني كبير ب فضل صّوت لقوي و لفريد ديال حادة و لحرفة لكبيرة ديال بناصر ف لكتابة و شّيعر و لموسيقا. خدمو بجوج ل مدة 12 لعام قبل ما تدير حادة لݣروپ ديالها ف 1981 مع شّاعير عبد الله زّهراوي.
حد الدرى

حد الدرى جماعة ترابية قروية كاينة ف اقليم الصويرة، جهة مراكش اسفي، ساكنين فيها 8989 واحد، على حسب لاحصاء لعام 2014.
حد سوالم

حد سوالم مدينة مغريبية و جماعة ترابية حضرية كاينة ف اقليم برشيد، جهة دّار لبيضا سطات، ساكنين فيها 36765 واحد، على حسب لاحصاء لعام 2014.
حرارة (إقليم آسفي)

حْرارة جماعة ترابية قروية كاينة ف اقليم اسفي، جهة مراكش اسفي، ساكنين فيها 26103 واحد، على حسب لاحصاء لعام 2014.
حربيل

حربيل جماعة ترابية قروية كاينة ف عمالة مراكش، جهة مراكش اسفي، ساكنين فيها 51860 واحد، على حسب لاحصاء لعام 2014.